als_Latn dik_Latn sag_Latn
Edhe pse ekipi i tij u mposht me rezultatin e pastër, 0-2 nga Barcelona në ndeshjen e luajtur mbrëmë në Etihad Stadium, të vlefshme për raundin e 1/8 të finaleve të Champions League, Alvaro Negredo mendon se Barcelona nuk e vuri në vështirësi City-n deri në momentin e penalltisë së dyshimtë të dhënë nga Eriksson. Sulmuesi spanjoll deklaroi pas ndeshjes se miqtë nga Katalonja nuk treguan ndonjë nivel të jashtëzakonshëm, ndërsa ata hynë në lojë pas penalltisë dhe largimit të Demichelis me të kuq.
“Ishte një humbje e rëndë për ne, për shkak se luajtëm mirë por goli dhe mënyra si erdhi na dënoi shumë. Kishim shumë raste, ndërkohë që ata patën vetëm një rast me Xavin në pjesën e parë. Ata kontrolluan lojën në disa zona, por në asnjë prej tyre nuk mundën të na rrezikonin. Ishim të lumtur me mënyrën si luajtëm, por penalltia dhe goli ndryshuan gjithçka. Tani nuk na mbetet veçse të shkojmë në Camp Nou dhe të luftojmë, edhe pse e dimë se është shumë e vështirë” – deklaroi spanjolli që dje zhvilloi një paraqitje të kënaqshme.
als_Latn als_Latn